N á v r h

U z n e s e n i e
vlády Slovenskej republiky

k návrhu na prevzatie štátnej záruky vládou Slovenskej republiky za druhú tranžu pôžičky od Rozvojovej Banky Rady Európy v roku 2001 v sume 8 040 000 EUR alebo jeho ekvivalentu v inej mene pre Slovenský vodohospodársky podnik, š. p. Banská Štiavnica na financovanie projektu ”Povodne na území Slovenska v rokoch 1997 – 1999, odstránenie následkov a preventívne opatrenia”

Číslo uznesenia:

Zo dňa:

Číslo materiálu:

Predkladateľ:          minister pôdohospodárstva SR

Podnet:                    uznesenie vlády SR č. 846 z 29. 9. 1999, bod B. 2

Stupeň utajenia:

V l á d a

A.	súhlasí

A.1.   s návrhom na prevzatie štátnej záruky za druhú tranžu pôžičky od Rozvojovej banky Rady Európy v roku 2001 v sume 8 040 000 EUR alebo jeho ekvivalentu v inej mene pre Slovensky vodohospodársky podnik, š. p. Banská Štiavnica na realizáciu projektu ”Povodne na území Slovenska v rokoch 1997 – 1999, odstránenie následkov a preventívne opatrenia”   

B.	splnomocňuje

      ministerku financií a ako alternáta štátneho tajomníka Ministerstva financií SR

B.1.  podpísať Dodatok k Rámcovej zmluve o pôžičke, uzavretej medzi Rozvojovou bankou Rady Európy, Ministerstvom financií SR a Slovenským vodohospodárskym podnikom, š. p. Banská Štiavnica dňa 30. júna 2000, pre druhú splátku pôžičky v roku 2001 v sume 8 040 000 EUR na realizáciu projektu ”Povodne na území Slovenska v rokoch 1997 – 1999, odstránenie následkov a preventívne opatrenia” 

C.	ukladá

ministrovi spravodlivosti a ako alternátovi štátnemu tajomníkovi Ministerstva spravodlivosti SR

	C.1.   vystaviť v prípade požiadania zahraničnej banky osvedčenie o právnej záväznosti (Legal Opinion) “Dodatku k Zmluve o pôžičke”

	ministrovi zahraničných vecí

	C.2.    vystaviť splnomocnenie (Power of Attorney) pre ministerku financií a ako alternáta štátneho tajomníka ministerstva financií SR na podpísanie “Dodatku k Zmluve o pôžičke” a na podpísanie ostatných dokumentov súvisiacich s poskytnutím druhej splátky pôžičky v prípade, ak to bude zahraničná banka požadovať

Vykonajú:   ministerka financií
                   minister spravodlivosti 
                   minister zahraničných vecí